L'alcalde rep en l'Ajuntament de Sagunt al prestigiós professor Raymond Calcraft
14 d’abril 2016

![](/media/uahnmfzk/98raymond-calcraft-recepcion.jpg)

L'alcalde de Sagunt, Quico Fernández, i el regidor delegat de Cultura, José Manuel Tarazona, han rebut aquest matí en l'Ajuntament de Sagunt al prestigiós professor Raymond Calcraft que visita la nostra ciutat amb motiu de la conferència i el concert que la delegació municipal de Cultura ha organitzat per a aquesta vesprada en l'auditori Joaquín Rodrigo. L'alcalde li ha obsequiat amb la insígnia de la ciutat com a reconeixement al gran treball realitzat sobre el gran compositor de, entre moltes altres obres, l'universal concert d'Aranjuez.

  
La conferència “L'enginyós gentilhome Joaquín Rodrigo”, impartida pel professor Raymond Calcraft, tindrà lloc a les 19 hores. Posteriorment, hi haurà un concert que comptarà amb el mateix Calcraft, al piano, i la solista Anabel García, al violí. Es tracta d'una iniciativa organitzada per la delegació de Cultura de l'Ajuntament de Sagunt, en col·laboració amb la Generalitat Valenciana i la Diputació de València.

En aquest sentit, tant l'alcalde com el delegat de Cultura, han reconegut: “**És gran honor tenir entre nosaltres al professor Raymond Calcraft, que ha treballat la vida i obra del mestre Rodrigo i és el cronista oficial de la Fundació Joaquín Rodrigo, i que vinga a impartir una conferència i oferir un concert a Sagunt. En aquests moments, viu a Estats Units i ha vingut a Espanya per a fer dues conferències, una a Madrid i una altra a Sagunt, per ser el poble natal del mestre Rodrigo. Calcraft compta amb un amplíssim currículum com a músic, professor i investigador**”.

**Programa del concert:**

_Cançoneta_

‘Madrigal’ _(Dos piezas caballerescas)_

 _Zarabanda lejana_

_Pastorcito santo_ (Lope de Vega)

_Cántico de la esposa_ (San Juan de la Cruz)

_Coplas del pastor enamorado_ (Lope de Vega)

_Plegaria de la Infanta de Castilla_

_Concierto madrigal_

‘O felici occhi miei’

‘Arieta’

‘Fandango’

‘Caccia a la española’

_El hijo fingido_ (Lope de Vega)

‘Romanza de Ángela’

‘¿Dónde vas tú, el caballero?’

Finale

_Música para un códice salmantino_

_Ausencias de Dulcinea_ (Miguel de Cervantes)

Ralph Vaughan Williams

_Serenade to Music_ (William Shakespeare)

_Zarabanda de amor_ (Pavana Real)

_Andante cantabile_

(Set cançons valencianes)

**Currículum Raymond Calcraft**

Raymond Calcraft va nàixer a Londres i s’educà a les universitats de Sant Andreu a Escòcia i de Salamanca a Espanya. Ha sigut director d’Estudis Hispànics en tres universitats angleses –Portsmouth, Warwick i Exeter–, on ha ensenyat i publicat sobre literatura, pintura i música espanyoles.

Ha seguit també una carrera com a músic i ha dirigit cors i orquestres al seu propi país i a l’estranger. Ha realitzat cinc gires a Espanya, on ha fet recitals i concerts en unes quantes catedrals, a l’Auditorio Nacional de Madrid i al Palau de la Música de Barcelona. Director del Festival Rodrigo a Londres el 1986, va dirigir les estrenes a la Gran Bretanya d’obres com el _Concierto heróico_, _Música para un jardín_, música del ballet _Pavana real_ i el _Concierto para una fiesta_. També va dirigir l’estrena mundial de l’última obra major del compositor, el _Cántico de San Francisco de Asís_, de 1982, que el mestre li dedicà després. Raymond Calcraft ha participat en dues pel·lícules sobre Joaquín Rodrigo, i fou un dels primers destinataris de la Medalla Schott pels seus ser­vicis a la música del compositor.

Raymond Calcraft és autor del primer _Catálogo completo_ de la música de Rodrigo, la primera edició del qual va veure la llum a Madrid el 1990. Ha pronunciat conferèn­cies a la Sorbona, a la Universitat de París, a les universitats de Madrid, Santander i València, al Museu Sorolla, a la Real Academia de Bellas Artes de Madrid, a l’Instituto Cervantes de Londres, i en nombroses universitats britàniques. Entre les seues publi­cacions es troben _The Sonnets of Luis de Góngora_, una edició d’_El viage de Hierusa­lem_ (1592) de Francisco Guerrero, i _Joaquín Rodrigo Voice & Vision_, que acaba de publicar-se. Ha escrit articles sobre Garcilaso de la Vega, Cervantes, Góngora, Joaquín Sorolla, Manuel de Falla, Ralph Vaughan Williams i el director de cine canadenc Larry Weinstein, i també entrades sobre Joaquín Rodrigo per al _New Grove Dictionary of Music and Musicians_ i per al _Diccionario de música española e hispanoamericana_, a més de prefacis a diverses obres de Rodrigo publicades per Ediciones Joaquín Rodrigo i Schott Musik.

Les gravacions dirigides per Raymond Calcraft inclouen la _Missa in Festo Beatae MariaeVirginis_ del mestre renaixentista Sebastián de Vivanco (encàrrec de la Universi­tat de Salamanca), la _Missa en sol menor_ de Ralph Vaughan Williams i el CD _Cántico_, amb la Royal Philharmonic Orchestra, que conté quatre de les obres vocals majors de Joaquín Rodrigo.

*   [](http://www.facebook.com/sharer.php?u=https://aytosagunto.es/va/actualitat/l-alcalde-rep-en-l-ajuntament-de-sagunt-al-prestigios-professor-raymond-calcraft/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-rep-en-l-ajuntament-de-sagunt-al-prestigios-professor-raymond-calcraft/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-rep-en-l-ajuntament-de-sagunt-al-prestigios-professor-raymond-calcraft/ "Linked In")
*   [](mailto:?body=https://aytosagunto.es/va/actualitat/l-alcalde-rep-en-l-ajuntament-de-sagunt-al-prestigios-professor-raymond-calcraft/)